stanford-oval/wikipedia huggingface dataset:
องค์การสงเคราะห์ทหารผ่านศึก

| --- | --- |
The War Veterans Organization of Thailand Under Royal Patronage His majesty the King

ภาพรวมหน่วยงาน
ก่อตั้ง: 3 กุมภาพันธ์ พ.ศ. 2491; 76 ปีก่อน (2491-02-03)
สำนักงานใหญ่: 420/3 ถนนราชวิถี แขวงทุ่งพญาไท เขตราชเทวี กรุงเทพมหานคร 10400
ฝ่ายบริหารหน่วยงาน: ภูมิธรรม เวชยชัย, นายกสภาทหารผ่านศึก พลเอก ณัฐพล นาคพาณิชย์, อุปนายกสภาทหารผ่านศึกคนที่หนี่ง พลเอก สนิธชนก สังขจันทร์, อุปนายกสภาทหารผ่านศึกคนที่สอง พลเอก เดชนิธิศ เหลืองงามขำ, ผู้อำนวยการ พลโท ณุดนัย บูรณสมภพ, รองผู้อำนวยการ
ต้นสังกัดหน่วยงาน: กระทรวงกลาโหม
เว็บไซต์: http://www.thaiveterans.mod.go.th
องค์การสงเคราะห์ทหารผ่านศึก ในพระบรมราชูปถัมภ์ (อังกฤษ: The War Veterans Organization of Thailand Under Royal Patronage His majesty the King) เรียกโดยย่อว่า "อผศ." สังกัดกระทรวงกลาโหม
มีฐานะเป็นองค์การของรัฐเพื่อการกุศล เป็นองค์การเพื่อให้การสงเคราะห์แก่ทหารผ่านศึก ครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรบ รวมทั้งเชิดชูเกียรติแก่ทหารผ่านศึก
ประวัติ

จัดตั้งขึ้นโดยพระราชบัญญัติองค์การสงเคราะห์ทหารผ่านศึก พ.ศ. 2491 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ รับ อผศ. เข้ามาอยู่ในพระบรมราชูปถัมภ์ ต่อมาได้มีการปรับปรุงโดยพระราชบัญญัติองค์การสงเคราะห์ทหารผ่านศึก พ.ศ. 2510 และปรับปรุงอีกครั้งโดยพระราชบัญญัติองค์การสงเคราะห์ทหารผ่านศึก พ.ศ. 2560
การแบ่งส่วนงาน

อผศ. จัดแบ่งส่วนงานเป็น 2 ส่วน คือ ส่วนกลาง และส่วนภูมิภาค
เป็นส่วนอำนวยการทั่วไปในการดำเนินงานของทั้งส่วนกลางและส่วนภูมิภาค สำนักงานใหญ่ตั้งอยู่ตรงข้ามโรงพยาบาลพระมงกุฎเกล้า ถนนราชวิถี แขวงทุ่งพญาไท เขตราชเทวี กรุงเทพมหานคร ทำหน้าที่ให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาอยู่ในกรุงเทพมหานครและจังหวัดใกล้เคียง คือ นนทบุรี ปทุมธานี สมุทรปราการ สมุทรสาคร และนครปฐม โดยจัดแบ่งส่วนงาน ดังนี้
สำนักผู้อำนวยการองค์การสงเคราะห์ทหารผ่านศึก
สำนักงานเลขานุการ ประกอบด้วย กองกลาง กองกฎหมาย และกองการประชุมและพิธีการ
ฝ่ายนโยบายและแผน ประกอบด้วย กองกำลังพล กองประชาสัมพันธ์ กองแผนและวิชาการ ศูนย์กรรมวิธีข้อมูล  และศูนย์สนับสนุนการฝึกอบรมองค์การสงเคราะห์ทหารผ่านศึก
ฝ่ายปลัดบัญชี ประกอบด้วย กองการเงิน กองบัญชี และกองบริหารและควบคุม
ฝ่ายส่งกำลังบำรุง ประกอบด้วย กองบริการ กองการพัสดุ และกองก่อสร้าง
ฝ่ายสวัสดิการสงเคราะห์ ประกอบด้วย กองสวัสดิการ กองทุนสงเคราะห์ กองการฌาปนกิจสงเคราะห์ และศูนย์บัตรประจำตัว
ฝ่ายอาชีวสงเคราะห์ ประกอบด้วย กองอาชีพ และกองนิคมเกษตรกรรม
กองตรวจสอบภายใน
โรงพยาบาลทหารผ่านศึก ประกอบด้วย กองคลัง กองกลาง กองบริการ กองเวชศาสตร์ชันสูตร กองเวชศาสตร์ฟื้นฟูและออร์โธปิดิคส์ กองอายุรกรรม กองศัลยกรรม กองทันตกรรม กองเภสัชกรรม และกองการพยาบาล
เป็นสำนักงานสาขา 24 หน่วย ทำหน้าที่ในการสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาตามจังหวัดต่าง ๆ ในส่วนภูมิภาคทั่วประเทศ เพื่อให้ได้รับการสงเคราะห์โดยสะดวกทั่วถึงกัน เรียกชื่อว่า “สำนักงานสงเคราะห์ทหารผ่านศึกเขต” โดยตั้งอยู่ในจังหวัดใดก็ใช้ชื่อจังหวัดนั้นเรียกต่อท้าย ทุกเขตจะมีฐานะเท่ากันและขึ้นตรงต่อผู้อำนวยการ ดังนี้
สำนักงานสงเคราะห์ทหารผ่านศึกเขตลพบุรี
สำนักงานสงเคราะห์ทหารผ่านศึกเขตสุพรรณบุรี
สำนักงานสงเคราะห์ทหารผ่านศึกเขตราชบุรี
สำนักงานสงเคราะห์ทหารผ่านศึกเขตปราจีนบุรี
สำนักงานสงเคราะห์ทหารผ่านศึกเขตชลบุรี
สำนักงานสงเคราะห์ทหารผ่านศึกเขตจันทบุรี
สำนักงานสงเคราะห์ทหารผ่านศึกเขตนครราชสีมา
สำนักงานสงเคราะห์ทหารผ่านศึกเขตสุรินทร์
สำนักงานสงเคราะห์ทหารผ่านศึกเขตอุบลราชธานี
สำนักงานสงเคราะห์ทหารผ่านศึกเขตขอนแก่น
สำนักงานสงเคราะห์ทหารผ่านศึกเขตอุดรธานี
สำนักงานสงเคราะห์ทหารผ่านศึกเขตสกลนคร
สำนักงานสงเคราะห์ทหารผ่านศึกเขตนครสวรรค์
สำนักงานสงเคราะห์ทหารผ่านศึกเขตพิษณุโลก
สำนักงานสงเคราะห์ทหารผ่านศึกเขตตาก
สำนักงานสงเคราะห์ทหารผ่านศึกเขตน่าน
สำนักงานสงเคราะห์ทหารผ่านศึกเขตลำปาง
สำนักงานสงเคราะห์ทหารผ่านศึกเขตเชียงราย
สำนักงานสงเคราะห์ทหารผ่านศึกเขตเชียงใหม่
สำนักงานสงเคราะห์ทหารผ่านศึกเขตชุมพร
สำนักงานสงเคราะห์ทหารผ่านศึกเขตนครศรีธรรมราช
สำนักงานสงเคราะห์ทหารผ่านศึกเขตสงขลา
สำนักงานสงเคราะห์ทหารผ่านศึกเขตปัตตานี
สำนักงานสงเคราะห์ทหารผ่านศึกเขตกระบี่
การให้การสงเคราะห์

อผศ. ให้การสงเคราะห์ประเภทต่าง ๆ ดังต่อไปนี้
การสงเคราะห์ด้านสวัสดิการ
การสงเคราะห์ด้านอาชีพ
การสงเคราะห์ด้านนิคมเกษตรกรรม
การสงเคราะห์ด้านการให้สินเชื่อ
การสงเคราะห์ด้านการรักษาพยาบาล
การสงเคราะห์ประเภทส่งเสริมสิทธิและเกียรติ
หน่วยงานกิจการพิเศษ

หน่วยงานกิจการพิเศษคือหน่วยงานที่ตั้งขึ้นตามมติสภาทหารผ่านศึก เพื่อหารายได้มาสมทบงบประมาณขององค์การสงเคราะห์ทหารผ่านศึกที่ได้รับจากกระทรวงกลาโหม ปัจจุบันมี 7 หน่วยงาน ประกอบด้วย
ศาลหลักเมืองกรุงเทพมหานครอยู่ภายใต้การดูแลของ อผศ. เนื่องจากอยู่ในพื้นที่ของกระทรวงกลาโหมสำนักงานกิจการศาลหลักเมือง
สำนักงานกิจการการเกษตรการอุตสาหกรรมและการบริการ
สำนักงานกิจการโรงพิมพ์
สำนักงานรักษาความปลอดภัย
สำนักงานกิจการโรงงานในอารักษ์
สำนักงานจัดจำหน่ายสลากกินแบ่งและบุหรี่
สำนักงานกิจการพลังงาน
ดูเพิ่ม

วันทหารผ่านศึก
แหล่งข้อมูลอื่น

องค์การสงเคราะห์ทหารผ่านศึกในพระบรมราชูปถัมภ์ เก็บถาวร 2010-11-07 ที่ เวย์แบ็กแมชชีน
| ด ค กหน่วยงานในสังกัดและหน่วยงานภายใต้การกำกับดูแลของกระทรวงกลาโหม |
| --- | --- | --- |
| ส่วนราชการ |  สำนักงานรัฐมนตรี  สำนักงานปลัดกระทรวง  กองบัญชาการกองทัพไทย  |  |
| รัฐวิสาหกิจ |  บริษัท อู่กรุงเทพ จำกัด  |  |
| องค์การของรัฐ |  องค์การสงเคราะห์ทหารผ่านศึก  |  |
| องค์การมหาชน |  สถาบันเทคโนโลยีป้องกันประเทศ (องค์การมหาชน)  |  |
| กองทัพไทย |  กองทัพบกไทย  กองทัพเรือไทย  กองทัพอากาศไทย  |  |
| ดูเพิ่ม |  ศาลาว่าการกลาโหม  |  |
  หมวดหมู่ 
เจ้าหน้าที่รักษาความปลอดภัย โดยสำนักงานรักษาความปลอดภัย สังกัดหน่วยงานกิจการพิเศษ จัดตั้งเพื่อสร้างอาชีพให้ทหารผ่านศึก ทหารนอกประจำการและครอบครัว
พายุไต้ฝุ่นแนนซี (พ.ศ. 2504)

ซุปเปอร์ไต้ฝุ่นแนนซี หรือเป็นที่รู้จักกันในชื่อ ไต้ฝุ่นมุโรโตะครั้งที่ 2 (ญี่ปุ่น: 第二室戸台風; โรมาจิ: Daini-muroto Taifū) เป็นพายุหมุนเขตร้อนที่ทรงพลังอย่างมากในฤดูพายุไต้ฝุ่นแปซิฟิก พ.ศ. 2504 และเป็นหนึ่งในพายุที่รุนแรงที่สุด พายุนี้อาจมีความเร็วลมแรงที่สุดที่เคยวัดมาโดยอยู่อันดับเดียวกับพายุเฮอริเคนแพทริเซียในปี 2558 พายุแนนซีสร้างความเสียหายอย่างกว้างขวางรวมถึงผู้เสียชีวิตอย่างน้อย 202 คนและบาดเจ็บอีกเกือบห้าพันคนในญี่ปุ่นและที่อื่น ๆ ในเดือนกันยายน พ.ศ. 2504
ประวัติทางอุตุนิยมวิทยา

พายุดีเปรสชันเขตร้อนก่อตัวขึ้นในวันที่ 7 กันยายนจากหย่อมความกดอากาศต่ำ ใกล้กับ Kwajalein Atoll พายุทวีความรุนแรงขึ้นอย่างรวดเร็ว ในเวลานั้นตำแหน่งของพายุแนนซีมีการเปลี่ยนแปลง และพายุเกือบถึงระดับพายุไต้ฝุ่นเมื่อวันที่ 8 กันยายน พายุมีการเคลื่อนตัวไปทางทิศตะวันตกเรื่อย ๆ พายุแนนซีเกิดการทวีกำลังแรงขึ้นอย่างรวดเร็ว และมีความเร็วลมเทียบเท่ากับซูเปอร์ไต้ฝุ่นระดับ 5 (ตามมาตราเฮอริเคนแซฟเฟอร์–ซิมป์สัน) ในวันที่ 9 กันยายน
ไม่นานหลังจากถึงจุดแรงสุด พายุแนนซีมุ่งเข้าหาหมู่เกาะรีวกีว และเริ่มเปลี่ยนทิศ ไปทางโอกินาวา และเกาะฮาเสะ อิทธิพลจากสันเขาทำให้ไต้ฝุ่นหันไปทางประเทศญี่ปุ่น พายุแนนซีขึ้นฝั่งขณะที่เป็นพายุไต้ฝุ่นที่ทรงพลังเมื่อวันที่ 16 กันยายนขณะที่มันผ่านตรงไปยัง มุโรโต-ซากิ พายุแนนซีขึ้นฝั่งครั้งที่สองบนเกาะฮนชู ใกล้กับโอซากะ พายุไต้ฝุ่นเดินทางไปตามแนวยาวของเกาะอย่างรวดเร็วขณะที่เร่งความเร็วต่อไป ในท้ายที่สุดก็มาถึงระดับความเร็ว 65 ไมล์ต่อชั่วโมง (105 กม./ชม. หรือประมาณ 56 นอต)  พายุไต้ฝุ่นข้ามผ่านเกาะอย่างรวดเร็วข้ามฮอกไกโด ก่อนเข้าสู่ ทะเลโอค็อตสค์ ในระดับของพายุโซนร้อน พายุแนนซีกลายเป็นพายุหมุนนอกเขตร้อน ในวันที่ 17 กันยายน พายุกึ่งเขตร้อนในที่สุดก็ข้ามผ่าน คาบสมุทรคัมชัตคา และเข้าสู่มหาสมุทรเปิด
ผลกระทบ

แม้ว่าจะไม่ทราบถึงความเสียหายทางเศรษฐกิจที่เกิดขึ้นทั้งหมด แต่ความเสียหายนั้นเป็น "ปรากฏการณ์" ในทุกพื้นที่ที่พายุแนนซีเข้าปะทะ เจ้าหน้าที่ของรัฐบาลญี่ปุ่นยืนยันว่ามีผู้เสียชีวิตอย่างน้อย 194 คนและ 8 คนสูญหาย
ผลกระทบ > กวม

บน เกาะกวม พืชผลครึ่งหนึ่งถูกทำลายเนื่องจากลมและฝนตกหนัก รวมมูลค่าความเสียหาย 40,000 ดอลลาร์ (USD; ค่าเงินปี พ.ศ. 2504) ความเสียหายส่วนมากเกิดขึ้นกับถนนบนเกาะ ความเสียหายส่วนใหญ่อยู่ทางใต้สุดของเกาะ ไม่มีรายงานผู้เสียชีวิตในกวม
ผลกระทบ > ประเทศญี่ปุ่น

ในประเทศญี่ปุ่น ตามรายงานยืนยันอย่างเป็นทางการจากหน่วยดับเพลิงและการจัดการภัยพิบัติญี่ปุ่น รายงานว่ามีผู้เสียชีวิต 194 รายสูญหาย 8 รายและบาดเจ็บ 4,972 ราย ยอดเหล่านี้ทำให้ในเวลานั้นไต้ฝุ่นแนนซีเป็นไต้ฝุ่นที่อันตรายเป็นอันดับหกที่เข้าปะทะญี่ปุ่น คำเตือนที่รวดเร็วและการเตรียมการที่ดี เป็นสาเหตุที่มีจำนวนผู้เสียชีวิตที่ค่อนข้างต่ำ ความเสียหายนั้น "น้อย" เมื่อเทียบกับไต้ฝุ่นลูกอื่น ๆ ที่ส่งผลกระทบต่อพื้นที่ที่ประชากรหนาแน่นของญี่ปุ่น
ชีวิตของผู้คนหลายแสนคนได้รับผลกระทบ ซูเปอร์ไต้ฝุ่นแนนซีทำลายบ้านเรือน 11,539 หลัง เสียหาย 32,604 หลังคาเรือนและน้ำท่วมอีก 280,078 แห่ง แม้ว่าจำนวนที่ยืนยันอาจไม่แน่นอน หนังสือพิมพ์ Stars and Stripe รายงานเมื่อปลายเดือนกันยายน พ.ศ. 2504 ว่าเรือโดยเฉพาะเรือประมงมากกว่า 1,056 ลำถูกจมหรือถูกพัดขึ้นฝั่ง
น้ำท่วมทำให้สะพานจำนวน 566 แห่งเสียหาย และทำให้เกิดแผ่นดินถล่ม 1,146 แห่ง ถนนถูกทำลายไปทั้งหมด 2,053 แห่ง ความเสียหายที่โอซากะ มีจำนวนถึง 500 ล้านดอลลาร์สหรัฐ (ค่าเงินปี พ.ศ. 2504)
สถิติ

เครื่องบินลาดตระเวนที่บินเข้าไปในพายุไต้ฝุ่นในขณะที่มีความหนาแน่นใหล้จุดสูงสุดในวันที่ 12 กันยายน ได้วัดความเร็วลมเฉลี่ยหนึ่งนาทีของพายุแนนซีได้ 185 นอต (215 ไมล์ต่อชั่วโมง; 345 กม./ชม.) หากค่าที่วัดได้นี้มีความน่าเชื่อถือจะเป็นความเร็วลมสูงสุดที่เคยวัดได้ในกลุ่มพายุหมุนเขตร้อน อย่างไรก็ตามในภายหลังได้มีการพิจารณาแล้วว่าการวัดและการประมาณค่าความเร็วลมจากปี ค.ศ. 1940 ถึง 1960 นั้นมากเกินไป ดังนั้นความเร็วลมของพายุแนนซีอาจต่ำกว่าค่าวัดได้ที่ดีที่สุดอย่างเป็นทางการ ในปี พ.ศ. 2559 การวิเคราะห์ซ้ำในกรณีของพายุเฮอริเคนแพทริเซีย ได้มีการตั้งข้อสังเกตว่าพายุแพทริเชียอาจมีความแรงลมเทียบเท่ากับพายุแนนซีซึ่งเป็นสถิติที่สูงที่สุดในฝั่งซีกโลกตะวันตก
ถึงแม้ว่ามาตราเฮอริเคนแซฟเฟอร์–ซิมป์สัน (SSHWS) จะยังไม่มีอยู่ในตอนนั้น แต่แนนซีอาจจะถูกจัดอยู่ในระดับ 5 นานห้าวันครึ่ง (หรือ 132 ชั่วโมง) โดยสันนิษฐานว่าข้อมูลความเร็วลมนั้นมีความน่าเชื่อถือ ถ้าเป็นเช่นนั้นนี่จะเป็นสถิติของซีกโลกเหนือ และกินเวลายาวนานกว่าอันดับที่สองคือไต้ฝุ่นคาเรนในปี พ.ศ. 2505 หนึ่งวัน
ดูเพิ่ม

สถานีย่อยพายุหมุนเขตร้อน
พายุไต้ฝุ่นมุโรโตะ (พ.ศ. 2477) [en]
พายุไต้ฝุ่นนีโอกูริ (พ.ศ. 2557) [en]
พายุไต้ฝุ่นเชบี (พ.ศ. 2561)
แหล่งข้อมูลอื่น

JMA General Information of Typhoon Nancy (6118) โดย Digital Typhoon
Report of Typhoon Nancy โดย JTWC
Storm Path of Typhoon Nancy
แผนที่แสดงเส้นทางและความรุนแรงของพายุตามมาตราเฮอริเคนแซฟเฟอร์–ซิมป์สัน
สถาบันออกแบบนานาชาติชนาพัฒน์

| --- | --- |
ชื่อย่อ: ซีไอดีไอ ชนาพัฒน์
คติพจน์: If Life is Design!
ประเภท: มูลนิธิ
สถาปนา: พ.ศ. 2543
ที่ตั้ง: 44 ซอยปุณณวิถี 20 ถนนสุขุมวิท 101 แขวงบางจาก เขตพระโขนง กรุงเทพมหานคร
เว็บไซต์: www.chanapatana.com
สถาบันออกแบบนานาชาติชนาพัฒน์ เป็นสถาบันการศึกษาที่ไม่แสวงหาผลกำไร มีศาสตราจารย์พิเศษ ดร.สาคร สุขศรีวงศ์ เป็นผู้อำนวยการ ชื่อ "ชนาพัฒน์" ประพันธ์โดย พระพรหมมงคลญาณ(หลวงพ่อวิริยังค์ สิรินฺธโร) ซึ่งหมายถึง พัฒนาประชาชน มีพันธกิจหลักคือ มุ่งพัฒนานักออกแบบไทยให้สามารถพัฒนาฝีมือการออกแบบให้มีความทัดเทียมและสามารถแข่งขันกับชาวต่างชาติได้ ปัจจุบันสถาบันเปิดทำการสอน 2 หลักสูตร ได้แก่ หลักสูตรออกแบบแฟชั่น (Fashion Design) และ หลักสูตรออกแบบตกแต่งภายในและผลิตภัณฑ์ (Interior and Product Design)โดยมีความร่วมมือทางวิชาการกับ 2 สถาบันชั้นแนวหน้าของโลก คือ สถาบัน NABA ซึ่งเป็นเจ้าของ Domus Academy เมือง Milan ประเทศอิตาลี และ ความร่วมมือทางวิชาการกับInterior Design Program, Royal College of Art กรุง London ประเทศอังกฤษ
สัญลักษณ์ประจำสถาบันออกแบบนานาชาติชนาพัฒน์

รูปสามเหลี่ยม สี่เหลี่ยม วงกลม เป็น รูปทรงพื้นฐานในเราขาคณิต แทนค่า พื้นฐานแห่งการออกแบบ
สีส้ม แทนค่า ความคิดสร้างสรรค์และแรงบันดาลใจ
หลักสูตร

หลักสูตร International Diploma Program (ระยะเวลา 2 ปี)
หลักสูตรออกแบบตกแต่งภายในและผลิตภัณฑ์
หลักสูตรออกแบบแฟชั่น
หลักสูตรระยะสั้น(Short Course)
พื้นฐานการวาดภาพ (Basic Drawing)
การวาดสัดส่วนของหุ่น (Figure Drawing)
การวาดภาพทัศนียภาพ และวัตถุในมุมมอง 3 มิติ (Perspective Drawing)
การหาและพัฒนาแรงบันดาลใจจากสิ่งรอบตัว(Concept and Inspiration)
พื้นฐานการทำแพทเทิร์นและขึ้นผ้าดิบบนหุ่น (Basic Moulage)
การทำแพทเทิร์นและขึ้นผ้าดิบบนหุ่นระดับสูง(Advanced Moulage)
การตกแต่งและจัดวางผ้าบนหุ่น (Draping)
การใช้โปรแกรม Photoshop and InDesign
การนำเสนอ Idea อย่างมืออาชีพ (How to present your Idea)
การออกแบบเครื่องประดับและขึ้นรูปด้วยเครื่องพิมพ์ 3 มิติ (Accessary Design & 3D Printing)
การตลาดสำหรับนักออกแบบ(Marketing Practice and Management for Designer)
เรียนรู้การความต้องการและการนำเสนอสินค้าแฟชั่นต่อผู้ซื้อสินค้าของห้างสรรพสินค้า(Buying principles and practice for Fashion Buyer)
การออกแบบโลโก้ (Logo Design)
วิธีการสร้างความคิดสร้างสรรค์ (How to stay creative)
การออกแบบภูมิทัศน์สำหรับลูกค้าที่ต้องการความหรูหรา (Landscaping Luxury)
การออกแบบตกแต่งภายในประเภท Hospitality (Hospitality Design)
การคิด Concept งานออกแบบบตกแต่งภายใน (Interior Stylist)
การพัฒนาและผลิตสินค้าใหม่ตาม Market Trend (Limited Edition-Develop and produce a small series)
การออกแบบและทำผลิตภัณฑ์จากงานไม้(Wood Workshop)
ความร่วมมือทางวิชาการ

การดำเนินการของสถาบันได้รับการพัฒนาและมีความเติบโตอย่างต่อเนื่อง กระทั่งปัจจุบันสถาบันได้ผลิตนักออกแบบกว่า 700 คน สำหรับการพัฒนาด้านวิชาการ สถาบันได้มีการทำความร่วมมือทางทางวิชาการกับ 2 สถาบันชั้นแนวหน้าของโลก คือ สถาบัน NABA ซึ่งเป็นเจ้าของ Domus Academy เมือง Milan ประเทศอิตาลี และInterior Design Program, Royal College of Art กรุง London ประเทศอังกฤษอันนับว่าเป็นความก้าวหน้าทางวิชาการที่สำคัญยิ่งของสถาบันด้วย
ความสำเร็จ

ผลงานที่สำคัญอีกประการหนึ่งที่พิสูจน์คุณภาพการจัดการศึกษาของสถาบันคือ การที่นักศึกษาของสถาบันได้รับรางวัลด้านการออกแบบระดับประเทศจากการประกวดในรายการต่างๆ มากมาย อาทิ ชนะเลิศงานประกวดงาน Sakura Collection 2014 และ 2015พร้อมได้นำผลงานจัดแสดงในประเทศญี่ปุ่น ชนะเลิศการประกวด Thailand Innofashion Award 2016 สาขาเครื่องหนัง ชนะเลิศการประกวด Star Fashion Search 2014 สาขาเครื่องหนัง รางวัลรางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการประกวดออกแบบผลิตภัณฑ์ของร้านภูฟ้า, รางวัลจากการประกวดผลิตภัณฑ์นานาชาติ (โคมไฟ) ในงาน Echi di Luce 03 ประเทศอิตาลี, รางวัลจากการประกวดเฟอร์นิเจอร์ในรายการ Gruppo Sintesi's 2nd Shapping up intelligence ประเทศอิตาลี, รางวัลจากการประกวด Modernform Design Contest 2011, รางวัลจากการประกวด Yamaha Young Designer Contest 2008,รางวัลจากการประกวด Made Jeans Be Me, Cotton Design Challenge 2007, รางวัลจากการประกวดโครงการ Men Intrend Young Creative Bag & Shoes Design Contest โดยสมาคมเครื่องหนังไทย และเดอะ มอลล์ กรุ๊ป,  รางวัลจากการประกวด Thailand Wedding Designer Award 2004, รางวัลจากการประกวด Leather Goods Designing Contest 2004 จัดโดย กรมส่งเสริมอุตสาหกรรม กระทรวงอุตสาหกรรม เป็นต้น นอกจากนี้ผลงานของนักศึกษายังได้รับการคัดเลือกให้เข้าร่วมแสดงในงานสำคัญขององค์กรต่างๆ ทั้งภาครัฐและเอกชน อาทิ งานแชนแนลวีไทยแลนด์ มิวสิกวิดีโอ อวอร์ด, งานแม่แห่งแผ่นดิน 77 พรรษามหาราชินี, งานรัตนะแห่งแผ่นดิน 54 พรรษา เจ้าฟ้าในดวงใจ, งาน Bangkok International Fashion Week ภายใต้แบรนด์ Cotton Chitralada by CIDI ร่วมกับร้านจิตรลดา ทั้งนี้ยังได้ร่วมเป็นส่วนหนึ่งของโครงการระดับประเทศของรัฐบาลด้วย อาทิ โครงการ Bangkok Fashion Week 2005 และ 2006 และ งาน ASEAN Tourism Forum 2007 ที่ประเทศสิงคโปร์
ความคิดริเริ่มของพระธรรมมงคลญาณในการสร้างสถาบันออกแบบนานาชาติชนาพัฒน์นั้น มิเพียงแต่จะได้รับการยอมรับจากสถาบันต่างๆ ภายในประเทศเท่านั้น ในวันอาทิตย์ที่ 26 มิถุนายน พ.ศ. 2549 รัฐบาลแห่งสาธารณรัฐอิตาลีโดยเอกอัครราชทูตอิตาลี ประจำประเทศไทย ได้ทำพิธีถวายเครื่องราชอิสริยาภรณ์ Order of the Star of Italian Solidarity ชั้น Knight แด่พระธรรมมงคลญาณ เพื่อเป็นการเชิดชูเกียรติแห่งผลงานที่ได้สร้างเสริมความสัมพันธ์ระหว่างประเทศไทยและประเทศอิตาลีอย่างดียิ่ง
และจนถึงปัจจุบัน สถาบันได้ดำรงปณิธานอันแน่วแน่ในการสร้างนักออกแบบไทย ให้สามารถพัฒนาฝีมือการออกแบบให้มีความทัดเทียมและสามารถแข่งขันกับชาวต่างชาติได้ รวมไปถึงการมุ่งเป็นส่วนสำคัญที่จะผลักดันให้สินค้าแบรนด์ ไทยมีการออกแบบไม่แพ้สินค้าจากต่างประเทศ  ในปัจจุบันสถาบันเปิดทำการสอน 2 หลักสูตร ได้แก่ หลักสูตรออกแบบตกแต่งภายในและผลิตภัณฑ์ และ หลักสูตรออกแบบแฟชั่น
นิทรรศการศิลปนิพนธ์ประจำปี

ทุกปีสถาบันจะมีการจัดงานศิลปนิพนธ์ประจำปีในรูปแบบนิทรรศการมาอย่างต่อเนื่อง โดยมีวัตถุประสงค์เพื่อเป็นการเปิดโอกาสให้นักศึกษาได้นำผลงานแสดงสู่สายตาบุคคลภายนอกและผู้ที่สนใจทั่วไป ในแต่ละปีจะมีการกำหนดแนวคิดหลักของงานให้สอดคล้องกับรุ่นของนักศึกษา อาทิ
รุ่นที่ 2 2gether (ปี 2547 ณ สยามเซ็นเตอร์)
รุ่นที่ 3 Take Three (ปี 2548 ณ สยามดิสคัฟเวอรี่เซ็นเตอร์)
รุ่นที่ 4 4mula Uno (ปี 2549 ณ สยามเซ็นเตอร์)
รุ่นที่ 5 Flip 5 (ปี 2550 ณ สยามเซ็นเตอร์)
รุ่นที่ 6 Signature (ปี 2551 ณ เซ็นทรัลเวิลด์)
รุ่นที่ 7 Seven Sins (ปี 2552 ณ สยามดิสคัฟเวอรี่เซ็นเตอร์และสยามเซ็นเตอร์)
รุ่นที่ 8 Infinity (ปี 2553 ณ สยามดิสคัฟเวอรี่เซ็นเตอร์)
รุ่นที่ 9 Hybrid (ปี 2554 ณ สยามดิสคัฟเวอรี่เซ็นเตอร์และสยามเซ็นเตอร์)
รุ่นที่ 10 eXtension (ปี 2555 ณ สยามพารากอน)
รุ่นที่ 11 New Beginning (ปี 2556)
รุ่นที่ 12 Back to Future (ปี 2557 ณ สยามดิสคัฟเวอรี่เซ็นเตอร์)
รุ่นที่ 13 ECHO (ปี 2558 ณ เซ็นทรัลเวิลด์)
อาคารเรียนหลังใหม่ CIDI world

วันศุกร์ที่ 18 มีนาคม พ.ศ. 2554 เวลา 9.27 น. สถาบันได้จัดให้มีพิธีวางศิลาฤกษ์อาคารเรียนหลังใหม่ CIDI world ซึ่งเป็นอาคารเรียน 4 ชั้นมีพื้นที่ใช้สอยกว่า 5,700 ตารางเมตร โดย พระธรรมมงคลญาณ เจ้าอาวาสวัดธรรมมงคล และ ฯพณฯ สุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธี
ชื่อ CIDI world ประพันธ์โดย พระธรรมมงคลญาณ มีความหมายว่า แวดวงวิวัฒนาการออกแบบแห่งโลก ซึ่งตัวอาคารมีแนวทางในการออกแบบให้เป็นอาคารที่เรียบง่าย แต่มีเอกลักษณ์ในการผสมผสานระหว่าง ความเป็น International คือความร่วมสมัย (Contemporary & Modern) กับจุดกำเนิดของสถาบัน คือความเป็นวัด
สถาบันได้จัดพิธีเปิดอาคารเรียนอย่างเป็นทางการในวันอาทิตย์ที่ 4 มีนาคม พ.ศ. 2555 และได้ย้ายการเรียนการสอนทั้งหมดมา ณ อาคารเรียนแห่งนี้
บุคคลที่มีชื่อเสียงจากสถาบันออกแบบนานาชาติชนาพัฒน์

ศิรพันธ์ วัฒนจินดา นุ่น นักแสดงจากเรื่องเพื่อนสนิท
เสฏฐวุฒิ ชนะศรีโยธิน โจ้ AF4 นักร้อง ศิลปินสังกัดทรูแฟนเทเชีย
ฉัตรารัศมิ์ แก้วมรกต หรือ ร่มแก้ว ผู้แต่งนวนิยายที่ทำเป็นละครโทรทัศน์ อาทิ สุภาพบุรุษจุฑาเทพ เรื่องคุณชายปวรรุจ และแอบรักออนไลน์
พัศชนันท์ เจียจิรโชติ อร สมาชิกวง BNK48 รุ่นที่ 1
แหล่งข้อมูลอื่น

ภาพถ่ายทางอากาศของ สถาบันออกแบบนานาชาติชนาพัฒน์
เว็บไซต์สถาบันออกแบบนานาชาติชนาพัฒน์
บทความสถาบันออกแบบนานาชาติชนาพัฒน์ที่ได้รับการตีพิมพ์ใน The Asian Wall Street Journal
เว็บไซต์ของว่างวันอาทิตย์ หนังสือพิมพ์ไทยรัฐ 16 ก.ค. 49
เว็บไซต์คัทลียาจ๊ะจ๋า หนังสือพิมพ์ไทยรัฐ 26 ก.ค. 50 เก็บถาวร 2007-09-27 ที่ เวย์แบ็กแมชชีน
เว็บไซต์ข่าวสังคมและสตรี หนังสือพิมพ์ไทยรัฐ 27 ก.ค. 50
เว็บไซต์ของว่างวันอาทิตย์ หนังสือพิมพ์ไทยรัฐ 29 ก.ค. 50 เก็บถาวร 2007-09-29 ที่ เวย์แบ็กแมชชีน
ภาพผลงานนักศึกษารุ่นที่ 6 บนเว็บไซต์ HiSoParty.com[ลิงก์เสีย]
นิทรรศการแสดงศิลปนิพนธ์ปี 2552 เซเว่น ซิน เก็บถาวร 2012-10-30 ที่ เวย์แบ็กแมชชีน
เว็บไซต์คมชัดลึกออนไลน์ 10 ม.ย. 55
เทือกเขาแอดิรอนแด็ก

| เทือกเขาแอดิรอนแด็ก |
| --- | --- |
The Adirondack Mountains seen in winter
 
จุดสูงสุด
ยอด: มาร์ซี
ความสูง เหนือระดับน้ำทะเล: 5,344 ฟุต (1,629 เมตร)
พิกัด: 44°06′45″N 73°55′26″W﻿ / ﻿44.11250°N 73.92389°W﻿ / 44.11250; -73.92389 
ข้อมูลทางภูมิศาสตร์
ประเทศ: สหรัฐ
รัฐ: นิวยอร์ก
ข้อมูลทางธรณีวิทยา
การก่อเทือกเขา: Grenville Orogeny
อายุหิน: โทเนียน
เทือกเขาแอดิรอนแด็ก (อังกฤษ: Adirondack Mountains) เป็นมวลเขาสูงทางตะวันออกเฉียงเหนือของรัฐนิวยอร์ก ซึ่งก่อตัวในลักษณะโดมวงกลม ยาวประมาณ 160 ไมล์ (260 กิโลเมตร) กว้างและครอบคลุมพื้นที่ประมาณ 5,000 ตารางไมล์ (13,000 ตารางกิโลเมตร) ในบริเวณนี้ประกอบด้วยยอดเขาต่าง ๆ มากกว่า 100 ยอด รวมถึงยอดเขามาร์ซี ซึ่งเป็นจุดที่สูงที่สุดในนิวยอร์ก โดยสูง 5,344 ฟุต (1,629 เมตร) กลุ่มยอดสูงสุดเทือกเขาแอดิรอนแด็กมี 46 ยอดที่สูงกว่า 4,000 ฟุต (1,200 เมตร) และยังเป็นจุดหมายปลายทางยอดนิยมสำหรับการเดินป่า มีทะเลสาบที่มีการตั้งชื่อแล้วมากกว่า 200 แห่ง โดยทะเลสาบขนาดเล็ก บ่อน้ำ และแหล่งน้ำอื่น ๆ มีจำนวนมากกว่า 3,000 แห่ง ทะเลสาบที่ได้รับการตั้งชื่อรอบภูเขา ได้แก่ ทะเลสาบจอร์จ ทะเลสาบพลาซิด และทะเลสาบเทียร์ออฟเดอะคลาวส์
29

29 (ยี่สิบเก้า) เป็นจำนวนธรรมชาติที่อยู่ถัดจาก 28 (ยี่สิบแปด) และอยู่ก่อนหน้า 30 (สามสิบ)
คำเติมนำหน้า

ภาษากรีก - enneaicosa-
ภาษาละติน - novemviginti-
ความหมาย

เดือนกุมภาพันธ์ ในปีอธิกสุรทิน มี 29 วัน
29 เป็นเลขอะตอมของ ทองแดง
ประเทศเซาตูแมอีปริงซีปในโอลิมปิกฤดูร้อน 2024

| ประเทศเซาตูแมอีปริงซีป ในโอลิมปิกฤดูร้อน 2024 |
| --- | --- |

รหัสประเทศ: STP
เอ็นโอซี: คณะกรรมการโอลิมปิกเซาตูแมอีปริงซีป
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 2 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1996 2000 2004 2008 2012 2016 2020 2024
ประเทศเซาตูแมอีปริงซีป มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการเข้าร่วมการแข่งขันโอลิมปิกฤดูร้อนครั้งที่ 8 ของประเทศ นับตั้งแต่เปิดตัวอย่างเป็นทางการในโอลิมปิกฤดูร้อน 1996 ที่แอตแลนตา
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| เรือแคนู | 0 | 1 | 1 |
| ยูโด | 1 | 0 | 1 |
| รวม | 1 | 1 | 2 |
เรือแคนู

บทความหลัก: กีฬาเรือแคนูในโอลิมปิกฤดูร้อน 2024 และ กีฬาเรือแคนูในโอลิมปิกฤดูร้อน 2024 – รอบคัดเลือก
ผลการแข่งขันดังนี้
เรือแคนู > สปรินต์

นักพายเรือแคนูหญิงของเซาตูเมและปรินซิปีผ่านการคัดเลือกเข้าแข่งขัน 1 ลำจากโควต้าสากล
| นักกีฬา | รายการ | รอบคัดเลือก> เวลา | รอบคัดเลือก> อันดับ | รอบก่อนรองชนะเลิศ> เวลา | รอบก่อนรองชนะเลิศ> อันดับ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- | --- | --- | --- | --- |
| เฮอร์มิเนีย เตเซย์รา | 200 เมตรหญิง C-1 |  |  |  |  |  |  |
คำอธิบายการคัดเลือก: FA = ผ่านเข้ารอบสุดท้าย (รับเหรียญรางวัล); FB = ผ่านเข้ารอบสุดท้าย B (ไม่ได้รับเหรียญรางวัล)
นกกระทา

นกกระทาดงแข้งเขียว (Arborophila chloropus) เป็นหนึ่งในนกกระทาที่พบได้ในประเทศไทย (ตัวในรูปพบที่อุทยานแห่งชาติแก่งกระจาน)
นกกระทา หรือ นกคุ่ม เป็นชื่อสามัญของนกในอันดับไก่ (Galliformes) หลายชนิด
นกกระทา โดยมากจะเป็นไก่ขนาดเล็ก ตัวป้อมสั้นอ้วน สีสันไม่สวยงาม ตามลำตัวมักมีลายเป็นจุดกระ ๆ ปีกและหางสั้น ทำให้บินได้เฉพาะระยะใกล้ ๆ เหมือนไก่ จึงมักหากินเมล็ดพืชและแมลงอยู่ตามพื้นดิน
นกกระทา กระจายพันธุ์ไปในทุกทวีปทั้งโลกเก่า (ยุโรป, เอเชีย, แอฟริกา) และโลกใหม่ (อเมริกาเหนือและอเมริกาใต้) เป็นนกที่มนุษย์นิยมเลี้ยงเพื่อบริโภคเนื้อและไข่เป็นอาหาร มีบางส่วนที่เลี้ยงเพื่อความเพลิดเพลิน เช่น นกกระทาญี่ปุ่น (Coturnix japonica) ที่แต่เดิมเลี้ยงเพื่อฟังเสียงร้องคล้ายนกเขา แต่ต่อมาได้มีการพัฒนามาเลี้ยงเพื่อบริโภคเนื้อและไข่ ซึ่งนกกระทาที่นิยมบริโภคกันในประเทศไทยก็เป็นนกกระทาชนิดนี้ ส่วนวิธี การเลี้ยงนกกระทาไข่ เป็นสัตว์เศรษฐกิจตัวหนึ่งในปัจจุบัน.
นกกระทา > โลกใหม่

เป็นนกที่อยู่ในวงศ์ Odontophoridae
สกุล Oreortyx
นกกระทาภูเขา, Oreortyx pictus
สกุล Callipepla
นกกระทาสีเลือด, (หรือ นกกระทาสีน้ำเงิน) Callipepla squamata
นกกระทาสีสวย, Callipepla douglasii
นกกระทาแคลิฟอร์เนีย, Callipepla californica
นกกระทาแกมเบิล, Callipepla gambelii
สกุล Philortyx
นกกระทาลายแถบ, Philortyx fasciatus
สกุล Colinus
นกกระทาบ็อบไวท์, Colinus virginianus
นกกระทาบ็อบไวท์คอดำ, Colinus nigrogularis
นกกระทาบ็อบไวท์ปากจุด, Colinus leucopogon
นกกระทาบ็อบไวท์หงอน, Colinus cristatus
สกุล Odontophorus
นกกระทาป่าหินอ่อน, Odontophorus gujanensis
นกกระทาป่าปีกจุด, Odontophorus capueira
นกกระทาป่าหูดำ, Odontophorus melanotis
นกกระทาป่าหน้าแดง, Odontophorus erythrops
†นกกระทาป่าหน้าดำ, Odontophorus atrifrons
นกกระทาป่าเชสนัท, Odontophorus hyperythrus
นกกระทาป่าจะงอยดำ, Odontophorus melanonotus
นกกระทาป่าอกแดง, Odontophorus speciosus
นกกระทาป่าทาคาร์คูนา, Odontophorus dialeucos
นกกระทาป่ากอร์เจด, Odontophorus strophium
นกกระทาป่าเวเนซุเอลา, Odontophorus columbianus
นกกระทาป่าอกดำ, Odontophorus leucolaemus
นกกระทาป่าหน้าลาย, Odontophorus balliviani
นกกระทาป่าลายดาว, Odontophorus stellatus
นกกระทาป่าจุด, Odontophorus guttatus
สกุล Dactylortyx
นกกระทาร้องเพลง, Dactylortyx thoracicus
สกุล Cyrtonyx
นกกระทามอนเตซูมา, Cyrtonyx montezumae
นกกระทาออสเซลาเต็ด, Cyrtonyx ocellatus
สกุล Rhynchortyx
นกกระทาหน้าสีน้ำตาลอ่อน, Rhynchortyx cinctus